NaiveNeuron/SloPal huggingface dataset:
P. Hrušovský, predseda NR SR: (2003-09-09):
Pristúpime k hlasovaniu o návrhu pána poslanca Fica, ktorý odporúča, aby osem zákonov, ktoré tvoria pilier pripravovanej reformy a koncepcie verejnej správy, sme prerokovali v jednom sústredenom bloku, a to budúci týždeň vo štvrtok o 9.00 hodine. Sú to zákony pod číslami tlačí 341, 361, 355, 336, 316, 285, 290 a 354. Pán poslanec Fico, takto znel váš návrh. Nech sa páči.
Blaha, Ľuboš, poslanec NR SR (2022-03-30):
Pán Mikulec, že vás hanba nefackuje. Tak vy tu spáchate učebnicový klientelizmus a vy teraz idete svoju zlodejinu zakrývať nevinnými Ukrajincami! To je niečo neuveriteľné! Vy sa správate celú svoju kariéru, celé vaše hnutie OĽANO ako také hyeny. Priživujete sa na cudzom nešťastí. Začalo to Jánom Kuciakom, kde ste tancovali na jeho hrobe, aby ste mohli prikrývať svoje kšefty. Pokračovalo to pandémiou, kde ste sa zakrývali obeťami pandémie, aby ste mohli cez trnavské firmičky robiť svoje kšefty a zlodejiny. A teraz pokračujete Ukrajincami. A opäť dvaapolmiliónový kšeftisko pre tuná kamaráta od Hegera pre jeho salarabandu. Toto je vaša politika! Že vy tu rozdávate svojim ľuďom kšefty, milióny, tisíce peňazí od daňových poplatníkov. Dobrovoľníci, o ktorých ste hovorili, nedostali od vás ani len to ďakujem. Tí nedostali nič. Len ste sa opäť s nimi zakryli, aby ste mohli Hegerovi dohodiť kšeft, Hegerovi a jeho kamarátovi z kresťanských kruhov. Toto považujem za niečo tak obludné, že dneska hovoriť o OĽANO ako o protikorupčnej strane, to je jeden vtip roka. Vy nie ste nieže protikorupčná, vy nie ste ani strana, presne ako povedal Robert Fico. Vy ste eseročka, vy ste obyčajný zlodeji s. r. o., to ste vy, pán Mikulec, aj pán Heger, aj pán Matovič. Viete, ja vám to poviem politologicky veľmi jednoducho. Ak vy dneska neodstúpite, pán Mikulec, tak vaše hnutie príde ale okamžite o ďalších 5 %. Vy už klesnete na nejaké 2-3 %, už budete ako Remišovej plnotučné mlieko. Pán Mikulec, odstúpte pre dobro vašej vlastnej strany! Ďakujem.
Blanár, Juraj, podpredseda NR SR (2021-06-23):
Pán poslanec Beluský, môžete reagovať na faktické poznámky.
Ďurica, Ondrej, poslanec NR SR (2022-12-05):
Ďakujem za slovo, pán podpredseda. Vážení kolegovia, budem sa snažiť byť stručný, pretože kolegovia predo mnou v podstate pomenovali viac-menej všetky dôvody, ktoré nás viedli k tomu, aby sme opakovane predkladali tento návrh zákona. Tak ako som povedal pred chvíľou vo svojej faktickej poznámke, smerovali a zužovali to na pár osôb a na jednotlivcov. Je to prirodzené, pretože celá spoločnosť si uvedomuje tento fakt, fakt, že Slovenskú republiku dlhodobo riadil vo funkcii premiéra a neskôr v podstate len akosi neformálne vo funkcii, vo funkcii ministra človek, ktorý svojím správaním a svojím príkladom ukázal, aké nebezpečné je, pokiaľ život a náhoda zariadi to, že takýto človek sa dostane do vedenia štátu. Dovolím si apelovať na vás, kolegovia, kolegyne, ktorí možno pochybujete o správnosti tohto navrhovaného zákona a možno pochybujete o nás ako o predkladateľoch, ale chcem sa vám prihovoriť a skutočne vás vyzvať k tomu, aby ste sa na tento návrh zákona pozerali pragmaticky a prakticky, pretože takáto úprava by naozaj len zabránila tomu, aby vo funkcii, ktorá nesie so sebou obrovskú zodpovednosť, stál človek, ktorý nie je schopný dohody, nie je schopný dialógu, ktorý sa prejavuje jednoducho neštandardne a ktorý vždy, v každej situácii viní všetkých, len nie seba. Ja nechcem hovoriť o jednom človeku a nechcem, aby sa naša argumentácia krútila len okolo Matoviča, ale zároveň vám chcem pripomenúť, že my ako poslanci plníme vôľu našich voličov a dnes, keď sa prejdete po ulici a keď sa rozprávate s ľuďmi, tak taký prvý impulz, keď stretnú poslanca Národnej rady, teda si dohovorím, dovolím si teda hovoriť za opozíciu ako opozičný poslanec, tak povedia, preboha, spravte niečo už s tým bláznom, pretože sa to nedá vydržať, nedá sa na to pozerať, nedá sa to počúvať. Toto je prvý impulz. A možno práve z toho impulzu vznikla táto naša iniciatíva a uvedomujúc si vážnosť situácie aj to, že sa tu celé mesiace a v podstate dva roky nič nezmenilo k lepšiemu, ten človek sa nijako, nijako nepolepšil, práve naopak, tak sme jednoducho pristúpili k takémuto kroku a myslíme si, že je to užitočné pre celú spoločnosť, pretože politici a lídri, ktorí budú vyšetrení a budú mať razítko, že sú v poriadku, tak tí potom môžu, môžu riadiť štát, tí môžu niesť zodpovednosť za celý, celý národ a všetkých obyvateľov Slovenskej republiky. Teším sa na to, ako dopadne hlasovanie, pretože nemyslím si, že je dôvod na to, aby sme to zmietli zo stola, práve naopak. A som presvedčený aj o tom, že to, v akej situácii sa Slovensko dnes nachádza, to, v akej situácii sa dnes nachádza aj parlament, je výsledkom toho, že v čele štátu stáli alebo stále stoja ľudia, ktorí nie sú spôsobilí vykonávať takúto vážnu, zodpovednú a aj psychicky náročnú funkciu. Ďakujem vám veľmi pekne.
Číž, Miroslav, podpredseda NR SR (2015-07-01):
Ďakujem pekne, pán spravodajca. Otváram rozpravu. Písomne sa do rozpravy prihlásila pani poslankyňa Vášáryová. Má slovo.
M. Číž, podpredseda NR SR: (2008-07-01):
Registrujem, o slovo sa hlási pani spravodajkyňa. Má slovo. (Hlas z pléna.) Ďakujem pekne. Vážené kolegyne, kolegovia, ďakujem spravodajkyni a navrhovateľovi. A prerušujem rokovanie o tomto bode programu. Teraz nasleduje druhé čítanie o návrhu poslancov Národnej rady Slovenskej republiky Jána Richtera a Viliama Jasaňa na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície . Návrh zákona sme dostali ako tlač 626 a spoločná správa výborov má číslo 626a. Slovo má pán poslanec Richter a žiadam ho, aby návrh zákona odôvodnil.
Blaha, Ľuboš, podpredseda NR SR (2024-06-21):
Ďakujem pekne, pán minister. Teraz sa do rozpravy prihlásil pán poslanec Juraj Krúpa. Nech sa páči, máte slovo.
Dostál, Ondrej, poslanec NR SR (2024-04-19):
Ďakujem kolegovi aj kolegyni za reakcie. A, pán poslanec Michelko, áno, tak keď tá zmena spočíva iba v tom, že rada bude robiť to, čo predtým robil minister, teda schvaľovať tie projekty, tak teraz tam máte vašu ministerku kultúry. Je to nominantka vašej strany. Ak sa tam dejú nejaké problémy, ak, ak teda usúdite, že niekto, kto mal dostať podporu, nedostal podporu, alebo niekto, kto si nezaslúži podporu, bol podporený, tak vaša pani ministerka to môže opraviť. Prečo, prečo to teda idete, idete, idete meniť a idete zmeniť to zhodovanie, rozhodovanie tak, že bude rozhodovať rada, keď bude vlastne podľa vás robiť iba to, čo teraz mohol robiť minister? (Reakcia z pléna.) A to odôvodňovanie a to, tá byrokratická, byrokratická šikana, ak je tam nejaký problém, tak podľa môjho názoru treba zmeniť, zmeniť pravidlá, zmeniť nastavenie tých pravidiel. Samotný fakt, že radu ovládnu politickí nominanti, nezmení toto, lebo, lebo je ix iných schém, kde, kde sa, takisto majú tí, tí podporení žiadatelia pocit, že dochádza k byrokratickej šikane a ne, nezmení sa to len za to, že sú tam štátom dosadení. A pani poslankyňa Vaľová, povedali ste, že problémy, že kde je pes zakopaný, že pes je zakopaný tak, ako sme my nastavili systém. Ale však my sme ten systém nenastavili. Veď ten systém vytvoril pán minister kultúry Maďarič. Ja som nikdy nebol s pánom Maďaričom v jednej strane. Vy ste s ním v jednej strane niekoľko rokov strávili a bolo to za Ficovej vlády. Nie za našej vlády. Za Ficovej vlády bol ten systém nastavený.
Hlina, Alojz, poslanec NR SR (2012-06-28):
Ďakujem pekne. Škoda, veľká škoda, pán Frešo, ja som si hrýzol do jazyka, lebo ja som mal k tomuto návrhu povedané to, že to, čo je, je podľa mňa nesystémové, nekoncepčné, ale lomoz z toho, keď sa vám to podarí, bude počuť od Vladivostoku po Dublin, tak to máte prichystané, ale tie efekty sú úplne sajdové. Takže mi to je ľúto. Hej, ja som možno nováčik v tom, že som si vypýtal, ale myslím si, že korektne, podporu pre dobrý návrh. Ja som skôr čakal, že pán Martvoň sa prihlási a povie, áno, však úplne samozrejme, tí chlapi by mali mať tridsaťdňovú splatnosť, však sú to častokrát zamestnanci. A nie ich naťahovať deväťdesiat, stodvadsať, stoosemdesiat, a potom ešte pánko príde a povie, že nemá peniaze. Takže toto mi prišlo ako úplne logické, že teda akosi aklamačne tu povieme, o. k., super. Ale nevadí. Keď takto, tak ja vám poviem, na moje svedomie neapelujte, pán Frešo. A ja teraz verejne poviem, že vám za toto nezahlasujem, dokonca budem proti, lebo mi to príde nesystémové, nekoncepčné. Príde mi to trochárske, príde mi to populistické, príde mi to presne, až sa hanbím, že vy ste niekedy boli lídrom opozície. Ako môže byť lídrom opozície niekto, kto predáva takéto trochárske nápady?! To je čistá trochárina! Dvetisíc päťsto. O rok prídete s čím? Tritisíc eur? To je presne to, čo robila Sas-ka. Estónsko, jedno dieťa, na rok prídu s dvoma. Vy poviete 2500, na rok 3000. A znova máte dve, tri relácie máte a najväčší bojovník za živnostníkov budete vy. Toto nie je systém, preboha! Až sa hanbím, že ste boli lídrom opozície. Ďakujem.
Pročko, Jozef, poslanec NR SR (2023-05-25):
Dobre.
Lipšic, Daniel, poslanec NR SR (2016-04-18):
Ďakujem. Pán poslanec Matovič, keď sa teraz pozriete na predsednícky stôl, tak tam vidíte štyroch chlapov takto zhluknutých vedľa seba a pani podpredsedníčka Nicholsonová, aj to mnohé naznačuje podľa mojej mienky. A chcem povedať kolegom, kolegom, že zatiaľ nezaznel v rozprave, ani vo faktických, ani vo faktických žiaden argument. Ani jeden jediný. Prečo znižujete bezprecedentne v histórii Slovenska počet členov kľúčových výborov? Ak sú kľúčové výbory v tejto Národnej rade, tak sú vlastne tri: ústavnoprávny, branno-bezpečnostný a finančný. Aký to má, aký to má dôvod, ak to nie je len proste taká vulgárna pomsta? Smiešna podľa mojej mienky, ale aký iný dôvod to má? Povedzte mi inú motiváciu, že je málo stoličiek na tých výboroch alebo proste, že majú malé repre na kávu a minerálku? Nie, jediný dôvod, prečo ste znížili počet členov vo výboroch, je pomsta a strach, nič iné za tým nemôže byť. Áno, pán predseda, čo spomínal pán poslanec Matovič, od vás prišla ponuka na novú parlamentnú kultúru na ustanovujúcej schôdzi. Ale tá sa neprejavuje peknými rečami, ani pekným úvodným prejavom, ale konkrétnymi skutkami. A ak vás vaši partneri, kolegovia, kamaráti už terajší, alebo ako to nazvať, presvedčia o tom, že najlepšia parlamentná kultúra je pomsta a strach, tak to nebude parlamentná kultúra nová, ale práve tá stará, ktorú predvádzal pán Pavol Paška. A mne je smutno, že tí, ktorí sme aj voči jeho názorom bojovali, jeho štýlu, zrazu ju obhajujú. Je mi z toho aj ľudsky smutno, no a čo viac sa dá už k tomu povedať?
Šimečka, Michal, podpredseda NR SR (2023-12-14):
Ďakujem veľmi pekne a ďalší v rozprave vystúpi pán poslanec Szalay. Prosím, máte slovo.
Číž, Miroslav, podpredseda NR SR (2015-03-13):
Ďakujem, pán spravodajca. Otváram všeobecnú rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne. Neregistrujem žiadneho pána poslanca. Preto mi dovoľte vyhlásiť všeobecnú rozpravu za skončenú. Ďakujem pánovi podpredsedovi, ako aj spravodajcovi a prerušujem rokovanie o tomto bode programu. Kolegyne, kolegovia, nasledujúcim bodom bude druhé čítanie o vládnom návrhu zákona, ktorým sa mení a dopĺňa zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov . Vládny návrh zákona je pod tlačou 1320. Spoločná správa výborov má tlač 1320a. Teraz poprosím pána ministra zdravotníctva Slovenskej republiky Viliama Čisláka, aby tento návrh zákona odôvodnil.
Senko, Ján, poslanec NR SR (2015-09-23):
Ďakujem za slovo. Vážený pán predsedajúci, vážený pán minister, vážené kolegyne, kolegovia, v súlade so zákonom o rokovacom poriadku som bol určený predsedom výboru za spravodajcu k vládnemu návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov a ktorým sa menia a dopĺňajú niektoré zákony a ktorý máme pod tlačou 1699. Predkladám teda informáciu k predloženému návrhu zákona. Konštatujem, že návrh spĺňa náležitosti podľa rokovacieho poriadku a legislatívnych pravidiel tvorby zákonov a že zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 9. novembra 2015 a gestorský výbor do 10. novembra 2015. Vážený pán predsedajúci, ďakujem, skončil som. Prosím, otvorte rozpravu.
Laurenčík, Milan, podpredseda NR SR (2020-07-15):
Ďakujem. Zaujmite miesto pre spravodajcu. Otváram rozpravu. Do rozpravy som dostal písomnú prihlášku za klub SMER – SD. Pán poslanec Boris Susko, nech sa páči.
P. Paška, predseda NR SR: (2008-02-05):
Pán poslanec Kahanec.
Janiš, Stanislav, poslanec NR SR (2012-02-29):
Ďakujem za slovo, pán predseda. Predmetný návrh na skrátené legislatívne konanie ste predložili výboru pre hospodárstvo, výstavbu a dopravu s návrhom prerokovať ihneď. My sme tento návrh na skrátené legislatívne konanie prerokovali dnes dopoludnia na svojej 47. schôdzi. Výbor neprijal platné uznesenie, nakoľko predložený návrh zákona nezískal požadovanú podporu. Pán predseda, môžete otvoriť rozpravu.
B. Bugár, podpredseda NR SR: (2005-06-21):
Samozrejme, tento návrh uznesenia Národná rada jednohlasne odsúhlasila. Prosím náhradníka pána Stanislava Kropiláka, aby sa dostavil do rokovacej sály. Teraz pristúpime k sľubu poslanca Národnej rady Slovenskej republiky . Chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podaním ruky a svojím podpisom potvrdí zloženie sľubu. Prosím náhradníka pána Kropiláka, aby pristúpil pred rečnícke miesto a zložil Ústavou Slovenskej republiky predpísaný sľub. Zároveň prosím pána podpredsedu Viliama Vetešku, aby prečítal text sľubu.
Glváč, Martin, podpredseda NR SR (2016-04-21):
Na faktické poznámky bude reagovať pán poslanec Martin Poliačik.
M. Číž, podpredseda NR SR: (2008-11-25):
(Prestávka.) (Po prestávke.)
Glváč, Martin, podpredseda NR SR (2017-09-11):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Karolovi Galekovi, nech sa páči.
Šeliga, Juraj, podpredseda NR SR (2021-02-03):
Pán podpredseda Blanár, nech sa páči.
Hort, Milan, podpredseda NR SR (2011-12-01):
Pán kolega, prepáčte, na chvíľočku vás preruším. Chcel som všetkých členov poslaneckého grémia informovať, že predseda Národnej rady zvoláva na 10.45 hodiny do tradičnej miestnosti poslanecké grémium. Poprosím, tí, ktorí tu nemáte predsedov poslaneckých klubov momentálne prítomných, respektíve tých, ktorí sú členovia grémia, aby ste ich upozornili, že 10.45 hodiny začína u predsedu Národnej rady poslanecké grémium. Ďakujem za porozumenie aj vám. Pán kolega, môžete pokračovať.
Bugár, Béla, podpredseda NR SR (2019-09-19):
Prezentujme sa a hlasujme. (Hlasovanie.) Prítomných 130 poslancov, za 93, zdržalo sa 36 poslancov, 1 nehlasoval. Návrh sme schválili. Ďalej.
Zmajkovičová, Renáta, podpredsedníčka NR SR (2012-05-09):
Pán poslanec Hlina.
Blanár, Juraj, podpredseda NR SR (2021-10-06):
Ďakujem, pán predsedajúci. Ďakujem všetkým za faktické poznámky. Pani poslankyňa Drábiková, ja som nechcel hodnotiť kvalitu vzdelávania, lebo to by sme si mali urobiť inú tému, ale predovšetkým som chcel poukázať na to, že tú úpravu, zníženie tej latky robíte kvôli tomu, len aby ste tam mohli obsadiť svojich ľudí. Pán poslanec Susko, správne si povedal, že koľkokrát sa v programovom vyhlásení nachádza slovo transparentnosť – 91-krát. A zdá sa, že toto slovo táto koalícia tak vyprázdnila, že už pod slovom transparentnosť nikto nebude brať vážne transparentnosť ako takú, lebo to už s transparentnosťou nemá nič spoločné. Pani kolegyňa Majorová Garstková, krágľovanie je výraz, ktorý som použil, lebo sa mi zdá byť adekvátny. Avšak vy ste nič nepovedali obsahovo, aby ste vyslovili alebo presvedčili ma o tom, čo ste povedali, že zrazu ste až po schválení programového vyhlásenia vlády zistili, že sú tam neni odborníci. Ale tento pojem v podstate prestane mať význam, viete prečo? Pretože už ďalšia vláda nebude krágľovať, lebo podľa tohto zákona, ktorý schválite, bude len normálne vymieňať bez udania dôvodu. Už to nebude žiadne krágľovanie. A toto vy robíte. No, pán poslanec Richter, súhlasím. To, čo oni prijímajú, znamená, že odborníci nebudú mať záujem, ktorí si budujú kariéru, ísť do takéhoto zamestnania. Budú tam ľudia, ktorí sú ochotní servilne urobiť hocičo, čo im povie táto koalícia. Pretože keby chceli urobiť niečo, čo naozaj chcú urobiť a je to v súlade s tým aj svedomím, aj so zákonom, no tak jednoducho pôjdu preč. Čiže vy znemožňujete odborníkom, aby tam išli a dávate tam svojich ľudí, nič iné.
Jahnátek, Ľubomír, minister pôdohospodárstva a rozvoja vidieka SR (2014-06-05):
Dve veci k vašej dodatočnej otázke. Tak ako som povedal pri odpovedi, tieto clá sú odstránené na kvóty existujúce, čiže tie kvóty, ktoré dneska platia, sú zakontrahované, sú určené konečnému odberateľovi, čiže jednáme už, hovoríme o zakontrahovanom tovare. Samozrejme, môže byť otázka, čo po novej žatve, ale na druhej strane je tam obmedzenie, lebo tieto výhodné taxy colné platia len do konca októbra tohto roku. Čo sa týka ohrozenia samotnej krajiny, lebo máte pravdu, my sme prví na rane. My sme vydali cez Štátnu veterinárnu a potravinovú správu usmernenie pre všetky styčné body, ktoré máme na Ukrajine, ktoré máme na hranici s Ukrajinou, kde sú konkrétne popísané opatrenia, ktoré majú z hľadiska ochrany bezpečnosti dovozných agrokomodít preverovať naši inšpektori, a tak isto sme požiadali o spoluprácu colnú správu vzhľadom na to, že aj my sme sa domnievali, že by mohlo prísť k nejakému zvýšenému náporu. Tieto opatrenia sú veľmi prísne definované a nie sú len pre tovary, ktoré sú smerované na územie Slovenskej republiky, ale aj na tie tovary, kde Slovenská republika slúži ako tranzitná krajina. Čiže pripravili sme sa s tým, že sme upravili a sprísnili ten kontrolný režim, aby takéto dovozné produkty, ktoré by mohli potenciálne narušiť slovenský trh, spĺňali všetky tieto kritériá bezpečnosti potravín, ktoré nebolo doteraz potrebné zabezpečovať. Nemáme zatiaľ signál, že by sa nejako zvýšenou mierou tieto potraviny dovážali na územie Slovenskej republiky. Ďakujem pekne, skončil som.
Pčolinský, Peter, podpredseda NR SR (2023-03-23):
Teraz vystúpi v rozprave pán poslanec Šefčík.
Matovič, Igor, poslanec NR SR (2011-09-13):
Pán minister Galko, priznávam, keď vás SaS-ka nominovala za ministra obrany, bol som trochu v rozpakoch, ale musím povedať, že postupne ste si ma získali a možno práve tým, že ste iný, že na to idete tak podľa mňa úprimne, tak ako bol dnes presne podaný ten váš prejav , alebo teda vystúpenie v rozprave. Jednoducho mňa to chytilo za srdce, oslovilo, môžem povedať, aj prebralo v týchto večerných hodinách a je to určite osvieženie po tých niektorých nudných vystúpeniach hlavne tuná bojovníkov po mojej ľavej strane. Každopádne tento štýl, si myslím, že na smerákov zaberá. Toto je práve to, z čoho sú oni nervózni, a keď takýto štýl komunikácie počujú, tak sa im trasú ruky a sú z toho nervózni (smiech v sále), presne ako tam ukazuje hore, neviem, ako sa volá ten pán poslanec. Takže hovorím ešte raz, ja to vítam a myslím presne takto treba na nich ísť. Nebáť sa ich a aj keď možno budú zosmiešňovať a budú si myslieť, že to je niekedy smiešne to vystúpenie. Nie, to je úprimné a takto ja si predstavujem nových politikov na Slovensku. (Potlesk.)
Duchoň, Daniel, poslanec NR SR (2014-12-04):
Pán predseda, teraz budeme hlasovať o bodoch zo spoločnej správy č. 9 a 22, ktoré som navrhol vyňať na samostatné hlasovanie. Body 9 a 22 majú odporúčanie gestorského výboru schváliť, avšak upozorňujem, že v rozprave som podal pozmeňujúci návrh, ktorý upravuje uvedenú problematiku komplexnejšie.
Bernaťák, Tibor, poslanec NR SR (2016-11-29):
Vážený pán predsedajúci, vážené pani poslankyne, páni poslanci, v rozprave k uvedenému návrhu zákona nevystúpil nik, neboli podané žiadne pozmeňujúce a doplňujúce návrhy. Pristúpime teda k hlasovaniu o pozmeňujúcich a doplňujúcich návrhoch zo spoločnej správy. Budeme hlasovať spoločne o bodoch 1 až 24 s odporúčaním gestorského výboru schváliť.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 134 poslancov, za 82, proti 48, zdržali sa 3, nehlasoval 1. Konštatujem, že uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Lipšic, Daniel, poslanec NR SR (2015-04-16):
Pani podpredsedníčka, mám procedurálny návrh, keby ste mohli dať hlasovať o odporúčaní predsedovi ústavnoprávneho výboru, aby bol vymenený spravodajca tejto schôdze kvôli tomu, čo tu predviedol pred chvíľou. Myslím, že tu boli prekročené akékoľvek mantinely. To sa možnože páči pánovi Želiezkovi, možnože jedinému v sále, ale to, že tu takýmto hrubým spôsobom ani nieže rieši rodinné veci, ale klamlivo ich riešil, klamal o nich, klamal o nich, považujem za prekročenie akýchkoľvek nejakých najbazálnejších, najbazálnejších princípov, ktoré tu kedy platili, a bolo by fajn, keby sme sa od tej IV. cenovej kategórie vedeli odraziť, ktorá tu bola zavedená týmto, aj keď reflektujem, že pán Martvoň si to už asi zvážil, čo porozprával, aby bol vymenený spravodajca.
Gyimesi, György, poslanec NR SR (2022-06-22):
Vážený pán predseda, v rozprave vystúpili siedmi poslanci. Pán predseda, budeme hlasovať o štrnástich pripomienkach vyplývajúcich z rozhodnutia prezidentky Slovenskej republiky bez odporúčania gestorského výboru.
M. Hort, podpredseda NR SR: (2008-04-01):
A teraz dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Petrovi Pelegrinimu, aby predniesol úvodnú spravodajskú informáciu. Nech sa páči, pán poslanec.
Novotný, Viliam, poslanec NR SR (2013-10-29):
Pán predseda, dajte, prosím, hlasovať o návrhu zákona ako o celku s prijatými pozmeňujúcimi návrhmi s odporúčaním gestorského výboru schváliť.
P. Hrušovský, predseda NR SR: (2005-05-18):
(Hlasovanie.) 138 prítomných, 36 za, 65 proti, 35 sa zdržalo, 2 nehlasovali. Návrh sme neschválili. Poprosím teraz pani poslankyňu Dolník, aby z poverenia výboru pre vzdelanie, vedu, šport a mládež, kultúru a médiá predložila Národnej rade návrhy hlasovaní k návrhu skupiny poslancov Národnej rady Slovenskej republiky na vydanie zákona, ktorým sa upravuje zmena postavenia umeleckých fondov (tlač 1126), poradové číslo 34. Pani poslankyňa, máte slovo. E. Dolník, poslankyňa: Ďakujem. Vážený pán predseda, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku Národnej rady Slovenskej republiky prerokovať predložený návrh v druhom čítaní.
Á. Biró, poslankyňa: (2008-12-02):
Pán poslanec, pre vás absolútnou izoláciou je zachovanie jazyka národnostnej menšiny? Keby ste nevedeli, tak vám chcem povedať, že napr. v Maďarsku geografické názvy v jazyku menšín sú úradne uznané a oficiálne. Ústava, ktorú ste citovali, Ústava Slovenskej republiky, garantuje menšinám právo na vzdelanie v ich jazyku. Keby ste nevedeli, poviem vám, aj maďarský jazyk je kodifikovaný a má štandardizované aj geografické názvy, hoc nemá zákon o štátnom jazyku, ale platí aj pre tento kodifikovaný národný jazyk to, čo platí pre slovenčinu. A ja vám prečítam zo zákona o štátnom jazyku, z § 2 ods. 3, platí pre maďarský jazyk to, že akýkoľvek zásah do kodifikovanej podoby v rozpore s jeho zákonitosťami je neprípustný. Smutné je pre mňa preto ten váš prejav, lebo to bola veľmi koncentrovaná demagógia, agenda Slovenskej národnej strany, kde chcete hovoriť o ochrane slovenského jazyka a štátneho jazyka a našej neochote sa ho naučiť. Pritom je to o jazyku národnostnej menšiny a o našich záväzkoch, ktoré sme si prijali ako členský štát Európskej únie.
M. Hort, podpredseda NR SR: (2006-08-03):
Ja len by som vám chcel povedať, že tie slová, ktoré boli pred voľbami hovorené veľakrát, hovorili, prvé, čo urobíte, bude stiahnutie vojakov z Iraku. Takže reagujeme iba na to vo svojich otázkach a reagujeme na to preto, lebo máme obavy, že aj tie ostatné sľuby sa budú dať realizovať takýmto spôsobom dostratena. Ďakujem.
Hrušovský, Pavol, predseda NR SR (2011-11-29):
Hlasujeme, páni poslanci, o návrhu. (Hlasovanie.) 142 prítomných, 141 za návrh, 1 sa zdržal. Pripomienku pána prezidenta Národná rada schválila. Prosím o ďalší návrh.
Stančík, Andrej, poslanec NR SR (2020-07-15):
Ďakujem za slovo. Pán kolega, ja vám ďakujem za naozaj civilný a vecný a faktický príhovor bez nejakých invektív, pretože mám pocit, že táto debata by sa mala viesť oveľa citlivejšie vzhľadom na tému, a nie aby sme jeden druhého nálepkovali takými a onakými invektívami. Ten tvoj názor, ktorý máš, je v podstate názor väčšiny obyvateľstva. Ak sa pozriem na prieskum, tak si to myslí väčšina voličov každej strany tu, že ten zákon, ktorý máme, je primeraný a neni treba nejakých väčších reštrikcií. Tu sa naozaj bavíme o naozaj tej takej menšej minorite. Aj keď je pravda, že tento parlament je konzervatívnejší ako, ako naša spoločnosť. Ďakujem.
Kondrót, Maroš, poslanec NR SR (2011-07-01):
Áno, áno, ďakujem pekne, nie je tu pán Zajac ani pán Šebej, takže nie sú v stopercentnom stave chlapci z OKS, ale nevadí to, to je len na margo toho. Ďakujem. A ja som chcel ešte raz tak v podstate položiť tú základnú filtračnú otázku, či bude strata z poklesu kurzu eura v ekonomike SR ako dôsledok bankrotu Grécka väčšia ako náš podiel na záchrane Grécka alebo či to bude naopak. To je otázka, ktorá je absolútne podstatná, na ktorú sme nedostali odpoveď a tak ľahko ju ani nedostaneme. A v podstate otázka na Petra Kažimíra. Hovoril si, že tam skutočne zazneli veľmi silné slová na začiatku. Je to pravda. Národná rada vzhľadom na závažnosť situácie, na snahu predísť neriadenému bankrotu, na zodpovednosť, uvedomujúc si skutočnosť, že nesúhlas s tým k tomu bankrotu povedie, nesúhlasí podľa pozmeňujúceho návrhu pána kolegu Dostála. Tak sa chcem spýtať, či tomu aj ty tak rozumieš, Peter, že keby toto prešlo, či nám nevyjde spod rúk nejaký nehorázny pamflet. Pýtam sa na to, lebo ak to chceme zablokovať alebo teda chcú to zablokovať kolegovci, tak bolo treba možno zmeniť aj tú preambulu. A na záver by som povedal, že dojemná je taká akási obava alebo výčitka zo strany SDKÚ, že nejdeme s nimi proti kolegom z SaS a pridruženým podporovateľom a, naopak, SaS sa mračí na nás, že nejde SMER s nimi v tomto spore koaličnom proti SDKÚ. A ja si myslím, že SMER sa nemá čo pridávať na jednu alebo na druhú stranu. Ďakujem pekne.
Lehotský, Tomáš, poslanec NR SR (2020-11-04):
Ďakujem za slovo. Pán Kamenický, vy ste začali s tým, že teda tento zákon je nenápadný a tak sa k tomu aj staviame. Ja si vôbec nemyslím, že niekto spochybňuje, že tento zákon je veľmi dôležitý, on sa aj volá ústavný. Práve preto, že je tak dôležitý, a práve preto, že sme videli, ako tu SMER bačoval za posledné tie, tých osem rokov, odkedy, deväť, odkedy tento zákon je v platnosti, tak vidíme, že ten zákon má svoje nedostatky, ktoré vás nedokázal ustriehnuť. Lebo vy teda hovoríte, že vy ste sa dokázali vyhýbať sankčným pásmam. Áno, dokázali ste sa vyhýbať sankčným pásmam práve kvôli tomu, že tej ekonomike sa darilo, ale dlh za vás absolútne, samozrejme, neklesal. Hej? Vy ste sa hrali s percentami a práve v časoch, kedy tá krajina šlapala, ekonomika šlapala a vy ste mali znižovať ten dlh aj v absolútnych číslach, tak vy ste ho neznižovali, vy ste ho len zvyšovali v absolútnych číslach. To znamená, že považujeme tento zákon za veľmi dôležitý a tak k nemu aj pristupujeme. Hovoríte o tom, že stúpa dlh. No, však ale stúpa. Táto vláda je tu koľko? Šesť, sedem, osem mesiacov. To nie je o tom, že sa tu míňajú peniaze len tak. Je naozaj korona, to znamená, že ten dlh musí stúpať, lebo príjmy nie sú také štátneho rozpočtu, ako sme si mysleli. Výdavky sú, naopak, vyššie. Ten zákon sa tvorí, ja som bol na tých debatách, na ktorých hovoríte, že ste boli teda aj vy a že teda a že tam ste znášali pripomienky. Áno, ale musím povedať, že to boli pripomienky, ktoré boli len negatívneho charakteru, neboli to konštruktívne pripomienky. Takže ja pevne verím teda, že ministerstvo financií, a mám aj také informácie, že bude i naďalej spolupracovať v tomto a určite dostanete aj to slovo pri tvorbe tohto zákona. Tvrdíte, že uvoľňujeme dlhovú brzdu. To nie je pravda. Samotná existencia a zavedenie výdavkových limitov je presným opakom toho. Je to práve nástroj na to, aby sme ten dlh dokázali udržať... (Prerušenie vystúpenia časomerom.)
Laurenčík, Milan, podpredseda NR SR (2022-06-24):
Na faktické poznámky bude teraz reagovať pán poslanec Miroslav Suja, nech sa páči.
Grendel, Gábor, podpredseda NR SR (2022-10-21):
Ešte s faktickou poznámkou pani poslankyňa Zemanová.
Bašistová, Alena, poslankyňa NR SR (2017-04-07):
... získavať také informácie aj, aby som ich dokázala vyhodnotiť tak, aby to bolo čo najlepšie riešenie hlavne pre deti. Ďakujem.
Hatráková, Katarína, poslankyňa NR SR (2020-11-25):
Ďakujem veľmi pekne, pán predsedajúci. Vážený pán predsedajúci, vážené panie poslankyne, páni poslanci, ako spoločná spravodajkyňa výboru predkladám spoločnú správu k vládnemu návrhu zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, tlač 337. Vládny návrh zákona prerokovali určené výbory: ústavnoprávny výbor a výbor pre zdravotníctvo ako gestorský výbor. Výbory prerokovali návrh zákona v stanovenom termíne, vyslovili súhlas s návrhom zákona a odporučili Národnej rade Slovenskej republiky návrh zákona schváliť. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, tlač 337, vyjadrených v uzneseniach a v stanovisku gestorského výboru odporúča Národnej rade Slovenskej republiky vládny návrh zákona, tlač 337, schváliť. Spoločná správa výborov bola schválená uznesením č. 66 z 25. novembra 2020, kde ma výbor poveril za spoločnú spravodajkyňu k predloženému návrhu zákona. Pán predsedajúci, skončila som, môžete, prosím, otvoriť rozpravu.
Danko, Andrej, podpredseda NR SR (2024-04-18):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si záverečné slovo pán spravodajca? Nie. Prerušujem rokovanie o tomtom bode programu. Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 231, návrh na jeho pridelenie na prerokovanie výborom je v rozhodnutí č. 223. Prosím podpredsedu vlády Slovenskej republiky pre plán obnovy a znalostnú ekonomiku Petra Kmeca, aby vládny návrh zákona uviedol. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 231.)
Bublavý, Dušan, poslanec NR SR (2010-11-04):
Vážený kolega Viskupič, vážení kolegovia predkladatelia zákona, zákon, ktorý nepotrebuje novelizáciu, tento zákon Národnej rady Slovenskej republiky č. 63/1993 o štátnych symboloch Slovenskej republiky a ich používaní v znení neskorších predpisov je dobrý. Predkladateľ navrhuje zmeny, ktoré nikto nepotrebuje. Zbytočne sami seba okrádame o čas. Zbytočne sami seba okrádame o energiu, ktorú môžeme využívať pri skutočne vážnejších zákonoch. Bolo tu spomínané, že vylamujeme dvere, ktoré netreba vylamovať. Skutočne je to pravda. Nemáme my v tejto snemovni vážnejšie problémy, ktoré by sme mohli prejednávať? Ale ideme meniť zákon, ktorý vystihuje to, čo je potrebné, aby naše deti, ktoré budú vychovávané a vychovávajú sa v školách, aby mali pred sebou svoju zástavu, svoju preambulu. Veď čím dlhšie to tie deti v školách vidia, tým lepšie sa im to do pamäti vryje. Takisto každý jeden sme prešli výchovou. Naši rodičia nás vychovávali tak, aby sme sa stali slušnými občanmi, a aby sme boli pre túto spoločnosť prospešní. Keď my takto budeme vychovávať deti v školách, tak určite to bude len na prospech a nebude to len to, že im budeme vtĺkať do hláv to, čo oni nepotrebujú, oni sa to naučia aj tak. Prosím vás, veď každý sme boli aj deckom, tak si to uvedomte, že v tých školách to bude ozaj len prospešné, ale určite aj v iných inštitúciách. Ďakujem za pozornosť.
Laššáková, Jana, podpredsedníčka NR SR (2012-05-04):
S faktickou poznámkou pán poslanec Huba. Nech sa páči.
Laššáková, Jana, podpredsedníčka NR SR (2014-01-30):
Pán poslanec Kaník, nech sa páči.
Paška, Pavol, predseda NR SR (2012-10-18):
Hlasujeme. (Hlasovanie.) 135 prítomných, 49 za, 76 proti, 9 sa zdržali, 1 nehlasoval. Návrh sme neschválili.
Danko, Andrej, predseda NR SR (2016-05-17):
Ďakujem, pani poslankyňa. Jedna faktická poznámka na vystúpenie pani poslankyne, pán poslanec Alojz Baránik. Uzatváram možnosť prihlásenia s faktickými poznámkami. Poprosím, pán poslanec Alojz Baránik.
Fecko, Martin, poslanec NR SR (2018-10-23):
Ďakujem. Ďakujem, kolegovia, za reakciu na moju rozpravu. Pán kolega, áno, máš pravdu, že, ako som povedal, je to v prvom čítaní, nebránime sa, aby sme doplnili aj ďalšie obce, ktoré možnože, tých obcí máme tisíce. Takže prakticky možnože niečo ušlo, ale to ešte neznamená, že by sme ich tam nevedeli zapracovať v druhom čítaní. Čo sa týka tých rozvojových programov, práve tam ja vidím problém s tou byrokraciou, ktorá tam je. Pretože keď ja poviem, niektorý program že idete, niektoré obce povedia, viete čo, pán Fecko, ja už ani nechcem do toho ísť, pretože keď si spomeniem, čo všecko obnáša, a nemám istotu, či vôbec to dostanem, tak je to katastrofa. A preto my to chceme dať, aby to bolo nárokovať, že musíš to mať v rozpočte na ten daný rok. Nieže či sa niekomu tam dobre vyspí nejaký úradník a dá pečiatku, že máš ten projekt taký, ako potrebujeme. A tu je ten problém. Preto my to chceme, aby to bolo proste v každom roku v nejakom tom rozpočte ministerstva rezortu, aby takto mohli tieto obce fungovať a rozvíjať sa. Pán kolega, ďakujem a myslím si, že Slovensko je krásna krajina, ktorú keď vieme dobre spravovať, tak môžem povedať, že budeme lídrom aj v turistike, v životnom prostredí, a chcem veriť, že aj v tom rozvoji a v nádeji pre ďalších ľudí a našich detí a vnúčatá, ktoré povedia, že spájajú si svoju budúcnosť so Slovenskou republikou. Takže urobme všecko preto, aby sme to zvládli. Ďakujem pekne.
Jurinová, Erika, podpredsedníčka NR SR (2014-11-08):
Pán poslanec Číž.
Šeliga, Juraj, podpredseda NR SR (2021-03-31):
Poprosím.
Matovič, Igor, poslanec NR SR (2012-05-16):
Jozef, som rád, že si spomenul prístup poslancov SaS takto pred rokom v tej istej diskusii a že vlastne dnes sa tak garde trošku otočilo. A konkrétne som rád, že si menovite spomenul Martina Poliačika. A ako iba takú úsmevnú príhodičku, jak Jozef išiel vystupovať, tak Martin Poliačik sa radšej pre istotu stratil a vyparil sa ako gáfor a zostal tu po ňom len jeho liberálny duch. (Smiech v sále.)
Matovič, Igor, podpredseda vlády a minister financií SR (2021-12-08):
Keď sa premiér krajiny, ktorý je, je inteligentný, jasné, že je inteligentný, správa tak, ako sa správa, že cynicky zvoláva sem budúce obete covidu a veľmi dobre vie, čo to s tými ľuďmi spraví, že na tých námestiach ich burcuje, aby proste dali rúška dole a aby si dali respirátory dole, lebo covid, to si vymyslel Matovič, tak takýto človek pre mňa nie je človekom, prepáčte, pán predsedajúci, a preto jednoducho človeka, ktorý nie je človekom, nemôžem dehumanizovať tým, že ho nazvem presne tak, ako si zaslúži. Čo horšie môže urobiť bývalý premiér, čo horšie môže urobiť predseda sociálnej demokracie, čo horšie môže urobiť predseda politickej strany v ktorejkoľvek demokratickej krajine na svete pri plnom vedomí, podotýkam, nie po dvoch fľaškách whisky, čo môže horšie urobiť, ako keď si pozýva ľudí, o ktorých vie, že to je pre nich ohrozenie života, nielen zdravia, ale života, keď si ich pozýva z druhej strany republiky bez testov, bez akejkoľvek ochrany, v preplnených autobusoch, aby mu prišli tlieskať na námestia? Čo horšie taký človek môže spraviť? A naozaj si dávam otázku: Je, má takýto človek znaky správania sa človeka alebo zvieraťa? Podľa mňa zviera nedokáže byť také kruté. Áno, možno Černák alebo iní vrahovia, toť Suja trénoval vrahov Černáka, tí by dokázali byť takí krutí, ale tu v skutočnosti sa bývalý premiér správa absolútne neľudsky voči svojim vlastným voličom. A potom bez kúska hanby sem príde a on sa tu tvári, zapnutý oblečík Gucci za päť litrov, hodinky za tridsať, frajerka za päťdesiat, a tvári sa, že on to s tými zdravotníkmi na tých covidových oddeleniach myslí dobre, on im vlastne chce pomôcť. Ale kto to spôsobil? Dnes som to tu už spomínal, pred sto rokmi bol natočený film s Charlie Chaplinom The Kid, dieťa. Sklenár posielal svoje dieťa, aby najprv rozbíjal, rozbíjali okná, aby potom on prišiel ako záchranca a opravoval tie okná. Presne ten sklenár tu pred chvíľkou prišiel. On, ale on to dotiahol do dokonalosti. On tie okná najprv rozbije a potom príde s pozmeňovákom, že on vlastne tie okná ide opravovať ľuďom a ešte mu majú tlieskať a hovoriť, veľavážený pane Robert Fico, ešteže vás máme, že na nás myslíte. Čiže sa vás pýtam, pán predsedajúci, naozaj máte pocit, že mojimi vyjadreniami dehumanizujem niečo humánne? Ja nemám ten pocit. To je človek, ktorý nemá absolútne cit. Je mu úplne jedno, koho si zoberie za živý štít. Je mu úplne jedno, že tých ľudí vlastne pozýva na cestu smrti. Svojich vlastných voličov, ktorí mu verili a mnohí mu veria. Tí ľudia mu čítajú z pier. Čo im povie, to urobia. Keď im povie „rúška dole“ – rúška dole. Keď im povie „Matovič si vymyslel covid“ – Matovič si vymyslel covid. Keď im povie dnes, že on vlastne to myslí dobre s tými zdravotníkmi, že 300 mil. eur zdravotníkom, oni mu povedia, chvalabohu, aspoň niekto na nich myslí. Bohužiaľ, tí ľudia si to neuvedomujú, že vlastne ten problém tu spôsobil presne ten istý človek, ktorý sa dnes tvári, že ho ide riešiť. Čiže áno, chcel som vystúpiť, lebo na toto sa reagovať musí. Pán Robert Fico, ste nehodný, bezcharakterný, cynický, skorumpovaný bastard. (Potlesk.)
Nicholsonová, Lucia, podpredsedníčka NR SR (2016-05-24):
Ďakujeme, pán poslanec Viskupič, za vaše vystúpenie. Na vaše vystúpenie chce reagovať jeden pán poslanec s faktickou poznámkou. Pán poslanec Budaj, nech sa páči.
Remišová, Veronika, poslankyňa NR SR (2016-04-19):
Oni to mali sedem až osem hodín. Prerušili ste ma, prerušili ste ma... (Prerušenie vystúpenia predsedajúcim.)
Hort, Milan, podpredseda NR SR (2011-04-01):
Ďakujem. Pán poslanec Kalist bol posledným, ktorý sa prihlásil do rozpravy k tomuto návrhu zákona. Preto vyhlasujem rozpravu za skončenú. Pýtam sa pani navrhovateľky, či chce zaujať stanovisko v záverečnom slove. Áno. Nech sa páči, pani poslankyňa.
Valocký, Jozef, poslanec NR SR (2022-10-04):
Ďakujem, pán predsedajúci. Pán kolega Baláž, som veľmi rád, že vo svojej, vo svojom príhovore si sa dotkol zdravotných sestier. Som absolventom strednej zdravotníckej školy a chcem povedať jasne, pokiaľ zdravotné sestry nebudú vychádzať zo stredných zdravotníckych škôl, ale budú musieť ísť na vysokú školu, nikdy nebude dostatok zdravotných sestier na Slovensku. Toto si zapamätajme. Po druhé, som veľmi rád, pán poslanec, že si sa dotkol atestovaných lekárov. Nemám právo teda reagovať na pána ministra, ale položím takú otázku. Pán minister, ako je možné, že atestovaní lekári sa nedostali vo vašom zákone na zvýšený koeficient? My sme sa preto rozhodli dať tento pozmeňovací návrh, pretože tak ako neatestovaní lekári budú mať zvýšený koeficient o 0,15, máme za to, že určite o 0,15 by mali mať zvýšené aj atestovaní lekári. Ak ste si všimli, čo správne povedal pán poslanec Baláž, nejdeme nad rámec toho, čo je toto zdravotníctvo finančne schopné tým lekárom vyplatiť. Nie sme populisti, ale nemôžeme zabudnúť na atestovaných lekárov, ktorí sú chrbtica slovenského zdravotníctva. Ďakujem pekne.
Grendel, Gábor, podpredseda NR SR (2023-06-16):
S reakciou na faktické poznámky pani poslankyňa Laššáková.
R. Bauer, poslanec: (2009-04-22):
Povedali ste na záver, že svet treba vidieť taký, aký je, a nie taký, aký by sme si ho priali vidieť. No ale čo znamenajú dve neúspešné referendá pri európskej ústavnej zmluve a následný proces prepisovania európskej ústavnej zmluvy na Lisabonskú zmluvu, ktorá je minimálne z 95 % rovnaká ako predchádzajúca zmluva. A to je podľa hodnotenia autora tejto zmluvy Valéryho Giscarda d’Estainga. A čo znamená nútenie Írska do opakovaného referenda, to je presne to, čo hovoríte, svet vidieť taký, aký je, a nie taký, aký by sme si ho priali vidieť. Toto nám vadí na celom tom procese integračnom, to nám vadí, že sa obchádzajú ľudia, že sa takto plazivo centralizuje Európska únia. To je podľa nášho videnia v rozpore so záujmami Slovenska ako mladej krajiny, obchádzanie ľudí, obchádzanie referenda. Keď sa neprijala európska ústavná zmluva, nič sa nestalo. Aké bolo strašenie z Bruselu, že svet sa zborí? Proste na základe toho, čo je dneska ako dané, aké sú podmienky, úplne stačia a nevidíme dôvod, prečo je potrebné takýmto spôsobom, nedemokratickým spôsobom, pokračovať v integračnom procese, preto si myslím, že vaše hodnotenie, pokiaľ ide o postoj k Lisabonskej zmluve, je netolerantné a na poste ministra nie je akceptovateľné.
Kollár, Boris, predseda NR SR (2023-02-01):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči, máte slovo.
M. Číž, podpredseda NR SR: (2008-09-09):
Slovo má pán poslanec Mikloš.
Hort, Milan, podpredseda NR SR (2011-09-06):
Do rozpravy sa prihlásila teraz navrhovateľka pani ministerka, nech sa páči.
Kažimír, Peter, podpredseda vlády a minister financií SR (2018-10-18):
Ďakujem. Pokračujeme zákonom o finančnej správe. To je presne novela zákona, ktorá má smerovať k lepšej efektivite výberu všetkých daní, ktoré máme proste v krajine, a to tzv. mäkkým opatrením, ale veľmi zásadným opatrením z pohľadu štrukturálnej reformy. Ak chceme niečo nazvať štrukturálnou reformou, tak toto naozaj štrukturálnou reformou je. Návrhom zákona sa zjednocuje úprava kompetencií orgánov finančnej správy, ktorá je v súčasnosti obsiahnutá v troch zákonoch. Zároveň sa navrhuje aj transformácia daňového úradu pre vybrané daňové subjekty na úrad pre vybrané hospodárske subjekty, a to jednak rozšírením jeho osobnej pôsobnosti na ďalšie kategórie subjektov a jednak rozšírením jeho agendy aj o colnú oblasť. Jedným z ťažiskových cieľov návrhu zákona je ustanoviť zjednocujúce pravidlá vykonávania štátnej služby pre pracovníkov finančnej správy vykonávajúcich štátnu službu, s dôrazom na zachovanie ich súčasných benefitov. V súčasnosti plnia úlohy finančnej správy colníci, ktorých štátna služba je upravená jedným zákonom, a štátni zamestnanci, ktorých úprava je obsiahnutá v inom zákone. Vzhľadom na zlúčenie colnej a daňovej správy, ku ktorému došlo už v roku 2012, je žiaduce zjednotiť aj personálny substrát finančnej správy a vytvoriť novú kategóriu „príslušník finančnej správy“. Z dôvodu integrácie dvoch doteraz samostatných skupín pracovníkov finančnej správy sa do právneho poriadku Slovenskej republiky zavádzajú pojmy „ozbrojený príslušník finančnej správy“ a „neozbrojený príslušník finančnej správy“. Pre obe tieto skupiny pracovníkov štátu sa zakotvia v zásade jednotné pravidlá štátnej služby, ktoré sa budú navzájom odchyľovať len v prípadoch, keď je to objektívne potrebné, napríklad rozdelenie požiadavky na zdravotnú, duševnú a telesnú spôsobilosť ozbrojeného príslušníka finančnej správy a neozbrojeného príslušníka finančnej správy, alebo ak to vyplýva zo systematického prepojenia na dané legislatívne prostredie. Tu ide napríklad o uplatňovanie zákona č. 328/2002 o sociálnom zabezpečení policajtov, vojakov na ozbrojeného príslušníka finančnej správy. Toľko asi na úvod, ďakujem.
Danko, Andrej, predseda NR SR (2016-09-13):
... áno, a poprosím vás ešte raz, aby som mohol dopovedať svoju vec, pretože sami hovoríte, že my nie sme hrdí, odborní, slušní, ale pozrite sa potom zo záznamu, ako vy reagujete dnes na moje vystúpenie. Chcem povedať nahlas, nie je žiadnym porušením demokracie, ak sa stanoví limit na vystúpenie. A zaznelo to niekoľkokrát, že poznajú rokovacie poriadky štátov taký limit. Tá demagógia, že opozícia nebude mať zastúpenie vo vedení Národnej rady. Dnes koalícia za to nemôže, že nemáte zastúpenie vo vedení Národnej rady. A spôsobujete si ho sami. Keď niečo sa snažíme vysvetliť, okamžite to pretáčate do emocionálnych vystúpení, do urážok. Zneužívate deti, zneužívate kauzy, veci na to, aby ste zúfalo upútavali politické body. Dnes, v čase, kedy Národná rada potrebuje naozaj prijímať zákony, a ja chápem, že vás ide v SaS-ke roztrhnúť, že SNS zruší daňové licencie, že SNS zvýši paušálne výdavky, že SNS pomôže kúpeľníctvu, že SNS sa dohodne so SMER-om aj vo veciach strategických firiem a ďalších vecí. Vy sa nemusíte báť o program Slovenskej národnej strany. A ja na rozdiel od vás sa nebojím o to, či som tu, alebo nie. O tom rozhodnú voliči, o tom rozhodnú ľudia. A ja som len rád a dávam na to silu po tých ťažkých veciach, ktoré som zažil, že ľudia nás povzbudzujú, že nám dávajú podporu aj v týchto zmenách. Prepáčte, nebudem už tie slová opakovať, ale skúste sa naozaj niekedy zamyslieť nad tým, že či je dobré v prvej šore mať horalku v ústach. Aj keď sa to stalo fenoménom, horalka, tričká, tu nie je problém rokovania Národnej rady, problém je to, že nám nedovolíte pracovať. Problém je to, že blokujete naše iniciatívy svojimi exhibíciami, teátrami, ktoré naozaj sa s jediným cieľom tu dejú, že vás zaujíma rokovanie Národnej rady len do druhej, kým majú médiá uzávierku. Potom sa stratíte. (Potlesk.) Robíte tlačové besedy, exhibície, prenosy online. Vy tu nie ste kameramani, vy ste poslanci Národnej rady. Médiá robia prenosy, nie vy. Ale jednu vec, ktorú vás naozaj chcem poprosiť, ja vás chcem jednu vec poprosiť, neurážajte kolegov osobne. Ide z vás zlo, z vás dvoch ide zlo. Zlo. (Prerušenie vystúpenia predsedajúcim.)
T. Lebocký, poslanec: (2009-06-30):
Dajte, prosím, hlasovať o bode č. 17. Tento gestorský výbor odporúča neschváliť. Dajte hlasovať.
Bugár, Béla, podpredseda NR SR (2018-12-05):
Prezentujme sa a hlasujme. (Hlasovanie.) Prítomných 142, za 109, zdržalo sa 33 poslancov. Návrh bol schválený.
Laurenčík, Milan, podpredseda NR SR (2021-02-04):
Prosím, prezentujme sa a hlasujme o návrhu pána spravodajcu. (Hlasovanie.) Prítomných 122, za 102, proti 0, zdržalo sa 20, hlasovali všetci. Konštatujem, že sme schválili návrh, že pridelíme zákon aj výboru pre európske záležitosti. Prosím, ďalšie návrhy.